**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**ÎN INTERVALUL 27.02.2023, ora 08.00 – 28.02.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 28.02.2023, ora 07.00**

**RÂURI**

Debitele au fost în creștere datorită precipitațiilor lichide prognozate, cedării apei din stratul de zăpadă și propagării, pe râurile din bazinul Mureșului, cursurile mijlocii și inferioare ale râurilor: Crasna, Barcău, Crișul Alb, Bega, Timiș, cursurile inferioare ale Crișului Negru, Bârzavei, Moraviței, bazinele superioare și mijlocii ale Jiului, Oltului, Argeșului și Ialomiței și cursul superior al Prutului.

Pe râurile din bazinele: Vedea, Bârlad, bazinele inferioare ale Jiului, Oltului, Argeșului, Ialomiței, pe cursul mijlociu și inferior al Prutului, pe afluenții acestuia și râurile din Dobrogea, debitele au fost relativ staționare, iar pe celelalte au fost în general în scădere.

Se situează peste:

* **COTELE DE INUNDAȚIE** râurile la stațiile hidrometrice: Crasna – Domănești (500+26)-jud. SM, Crasna – Berveni (590+4)-jud. SM, Pogăniș – Valeapai (250+60)-jud. CS, Bârzava – Gătaia (375+43)-jud. TM, Bârzava – Partoș (200+73)-jud. TM, Moravița – Moravița (350+7)-jud. TM, Bega – Balinț (550+38)-jud. TM, Bega – Chizătău (350+101)-jud. TM, Chizdia – Ghizela (350+3)-jud. TM și peste
* **COTELE DE ATENȚIE** râurile la stațiile hidrometrice: Tur – Micula (270+9)-jud SM, Șieu – Sintereag (200+2)-jud. BN, Crasna – Craidoronț (350+43)-jud. SM, Cigher – Chier (300+36)-jud. AR, Crișul Negru – Talpoș (680+46)-jud. BH, Crișul Negru – Zerind (600+67)-jud. AR, Crișul Alb – Vața de Jos (350+45)-jud. HD, Crișul Alb – Gurahonț (150+7)-jud. AR, Crișul Alb – Ineu (500+45)-jud. AR, Crișul Alb – Chișneu Criș (600+58)-jud. AR, Niraj – Cinta (350+100)-jud. MS, Bega Veche – Pișchia (100+32)-jud. TM, Bega – Topolovăț Aval (300+12)-jud. TM, Bega – Remetea (350+16)-jud. TM, Sasa – Poieni(50+1)-jud.TM, Timiș – Lugoj (150+11)-jud. TM, Timiș – Șag (300+100)-jud. TM, Timiș – Grăniceri (600+100)-jud. TM și Can. Des. Bega – Topolovățu Mic (600+42)-jud. CS.

În interval s-au situat peste **COTELE DE ATENȚIE** râurile la stațiile hidrometrice: Maja – Corund (350+15)-jud. SM, Lut – Breaza (250+4)-jud. MS, Târnava Mică – Bălăușeri (180+19)-jud. MS, și Râul Galben - Hațeg (150)-jud. HD.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Vedea, bazinul mijlociu şi inferior al Begăi, Argeșului, bazinele inferioare ale Barcăului, Jiului şi Oltului, râurile din Dobrogea, cursul mijlociu şi inferior al Prutului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad, Jijia şi pe cursul inferior al Bistriței.

Este în vigoare **AVERTIZAREA HIDROLOGICĂ** Nr. 19 din 27.02.2023.

Debitele vor fi în general în creștere datorită precipitațiilor lichide prognozate, cedării apei din stratul de zăpadă şi propagării, pe râurile din bazinele hidrografice: Crasna, Barcău, Crișul Alb, Mureș, Bega, Timiș, Bârzava, Moravița, Caraș, Nera, Cerna, cursul mijlociu și inferior al Someșului, cursurile superioare și mijlocii ale Jiului, Oltului, Argeșului, Ialomiței, Buzăului și cursurile inferioare ale Turului, Crișului Repede și Crișului Negru.

Pe râurile din bazinele Vedea, Siret (exceptând cursul superior și mijlociu al Buzăului), Prut și cele din Dobrogea, cursurile inferioare ale Jiului, Oltului, Argeșului și Buzăului debitele vor fi staționare, iar pe celelalte vor fi în general în scădere.

Ca urmare a viiturilor formate anterior în bazinele hidrografice ale râurilor: Tur, Crasna, Crișul Negru, Crișul Alb, Bega, Timiș, Bârzava, Moravița și datorită cedării apei din stratul de zăpadă se vor mai situa peste:

* **COTELE DE INUNDAȚIE** râurile la stațiile hidrometrice: Crasna – Domănești (500)-jud. SM, Crasna – Berveni (590)-jud. SM, Pogăniș - Valea Pai (250+30)-jud CS, Bârzava –Gătaia (350)-jud. TM, Bârzava - Partoș (200+40)-jud.TM, Moravița – Moravița (350)-jud. TM, Bega – Balinț (550)-jud. TM, Bega – Chizătău (350+50)-jud. TM, Chizdia – Ghizela (350)-jud. TM și peste
* **COTELE DE ATENȚIE** râurile la stațiile hidrometrice: Tur – Micula (270)-jud SM, Crasna – Craidorolț (350)-jud. SM, Crișul Alb – Vața de Jos (350)-jud. HD, Crișul Alb – Gurahonț (150)-jud. AR, Crișul Alb – Ineu (500)-jud. AR, Crișul Alb – Chișinău Criș (600)-jud. AR Crișul Negru – Talpoș (680)- jud. BH, Crișul Negru – Zerind (600)-jud. AR, Timiș-Lugoj (150)-jud. TM, Timiș – Șag (300)-jud. TM și Timiș – Grăniceri (600)-jud. TM.

Se menține în vigoare **AVERTIZAREA HIDROLOGICĂ** Nr. 19 din 27.02.2023.

**DUNĂRE**

Debitul la intrarea în țară (secțiunea Baziaș) în intervalul 27.02.2023 – 28.02.2023 a fost în creștere, având valoarea de 7300 m3/s, peste media multianuală a lunii februarie (5300 m3/s).

În aval de Porțile de Fier, debitele au fost în general, în creștere.

Debitul la intrarea în țară (secțiunea Baziaș) va fi în creștere (7400 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 27.02.2023, ora 08.00 – 28.02.2023, ora 06.00**

**ÎN ŢARĂ**

Procesul de răcire a vremii a continuat în majoritatea zonelor și a fost accentuat în sud și pe alocuri în rest. Astfel, vremea a devenit rece în vest, centru și nord, caldă în extremitatea sudică și apropiată de normal în rest; temperaturile maxime s-au încadrat între -1 grad la Șiria și Dumbrăvița de Codru și 18 grade la Mangalia. Cerul a fost mai mult noros, dar a avut și intervale de variabilitate pe parcursul zilei în regiunile sudice. Temporar au fost precipitații, a căror arie de extindere a fost în restrângere treptată pe parcursul zilei înspre nordul teritoriului, iar noaptea s-au semnalat din nou în sudul și vestul țării. Acestea au fost predominant ninsori la munte, precum și în Maramureș, Transilvania și local în Crișana, mixte în Moldova și local în Banat și ploi în Muntenia, Oltenia și local în Dobrogea. Vântul a suflat slab și moderat, cu ușoare intensificări în zona montană înaltă de până la 70...80 km/h, dar pe suprafețe mici și în rest, cu rafale de 45...55 km/h. Era strat de zăpadă, ce măsura la ora 20 *-în platformele stațiilor meteorologice-* în zona montană până la 205 cm în Munții Făgăraș, în dealurile Crișanei până la 23 cm, în Maramureș până la 20 cm, în nordul Moldovei până la 19 cm, și pe arii mai restrânse în Transilvania până la 16 cm. La ora 6 temperatura aerului avea valori comparabile cu cele din noaptea precedentă, cuprinse între -3 grade la Dumbrăvița de Codru și 6 grade la Mangalia. Izolat a fost ceață.

*Observație -de ieri de la ora 6 au fost în vigoare 3 atenționări cod galben pentru fenomene meteorologice periculoase imediate, emise câte 1 de către SRPV Sibiu, SRPV Constanța, respectiv CNPM pentru Muntenia.*

**LA BUCUREŞTI**

Vremea s-a răcit accentuat față de ziua precedentă și a devenit apropiată de normalul termic al perioadei. Cerul a fost mai mult noros, iar la începutul intervalului și din nou noaptea a plouat slab. Vântul a suflat în general moderat. Temperatura maximă a fost de 7 grade la Afumați, 9 grade în Băneasa și 10 grade la Filaret, iar la ora 6 se înregistrau 2 grade.

**3. Prognoza meteorologică în intervalul 28.02.2023, ora 08.00–29.02.2023, ora 08.00**

**ÎN ŢARĂ**

Valorile termice diurne vor continua să scadă în regiunile sudice și vor fi în creștere în restul teritoriului, astfel încât în marea lor majoritate se vor situa în jurul celor specifice perioadei (local peste norme în centrul țării). Vremea va fi în general închisă și temporar vor fi precipitații slabe pe arii restrânse; mai ales ploi în sud și mixte (ninsoare, lapoviță și ploaie) în vest și la munte, îndeosebi în prima parte a zilei și cu precădere sub formă de ploaie în extremitatea de sud a țării, pe parcursul nopții. Izolat vor fi favorizate depunerile de polei. Vântul va sufla slab și moderat, cu ușoare intensificări în regiunile sudice. Dimineața și noaptea pe arii restrânse va fi ceață. Temperaturile maxime se vor încadra în general între 3 și 9 grade, cu cele mai ridicate valori în Transilvania, iar cele minime vor fi cuprinse între -6 și 4 grade.

**LA BUCUREŞTI**

Vremea va continua să se răcească, astfel că temperatura maximă va fi de 5...7 grade, iar cea minimă de 2...3 grade. Cerul va fi mai mult noros; în primele ore ale zilei și noaptea va ploua. Vântul va sufla în general moderat.

1. ***CALITATEA APELOR***

***Administrația Națională Apele Române*** informează în data de 27.02.2023 că pe cursurile de apă din arealul hidrografic Someș-Tisa au fost antrenați plutitori atât de origine naturală cât și de origine antropică, resturi vegetale și PET-uri (râul Someș, secțiunea Satu Mare: 10-20 Pet/min – ora 12:00 și 20 Pet/min la ora 18.00), ca urmare a fenomenelor hidrometeorologice din ultima perioadă. Echipele de intervenție din cadrul A.N.A.R. sunt prezente pe teren, monitorizează și acționează pentru limitarea efectelor fenomenului.

***Comisariatul Județean Constanța din cadrul Gărzii Naționale de Mediu*** informează despre scufundarea, în data de 27.02.2023, ora 10.16, unei barje încărcate cu 1.100 tone nisip la km 13 al Canalului Poarta Albă-Midia Năvodari. S-a intervenit cu material absorbant biodegradabil de către reprezentanții C.N. A.C.N. S.A. în vederea limitării unei posibile poluări a apei. Vom reveni cu informații suplimentare.

***Administrația Națională Apele Române*** informează despre producerea, în data de 27.02.2023, ora 14.20, unei poluări accidentale a apei unui pârâu necodificat, afluent al pârâului Tolvajos, județul Harghita, manifestat printr-o culoare galben-maroniu. Pe un curs de apă necadastrat s-a executat o barare a acestuia în vedera acumulării de apă de către o persoană fizică în curs de identificare. Având în vedere precipitațiile căzute și cedare apei din zăpadă a condus la cedarea construcției ilegale, având ca și consecințe spălarea pământului și a argilei folosite la barare, astfel materialul antrenat a ajuns în cursul de apă pr. Tolvajos (pr. necodificat). În zona menționată s-a deplasat personalul de la Laborator împreună cu reprezentanții G.N.M Harghita și au fost recoltate probe de apă pentru determinarea suspensiilor. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru intervalul 24-26.02.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

***A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: AB-2, CJ-4, CJ-2, CJ-3 (în 24.02.2023) și B-28 (în 25.02.2023).*** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Administrația Rezervației Biosferei Delta Dunării*** informează că incendiul izbucnit în data de 26.02.2023, ora 12.50, în zona delimitată la est de golful Musura și la vest de canalul Cordon, județul Tulcea, s-a stins de la sine în data de 27.02.2023, ora 02.00. A ars stuf pe o suprafață de cca 10 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 25.02.2023, ora 15.30, în zona cuprinsă între canal Dunavăț-mal lac Razelm-canal Călineț-canal centură lac Razelm, județul Tulcea, s-a stins de la sine în data de 25.02.2023, ora 22.00. A ars stuf pe o suprafață de cca 40 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 23.02.2023, ora 13.30, în zona braț Sfântu Gheorghe, km 25, lac Belciug, județul Tulcea, s-a stins de la sine în data de 26.02.2023, ora 17.00. A ars stuf pe o suprafață de cca 80 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 20.02.2023, ora 12.30, în zona districtului ecologic Sulina-Caraorman-partea de SE a lacului Lumina, județul Tulcea, s-a stins de la sine în data de 21.02.2023, ora 20.00. A ars stuf pe o suprafață de cca 80 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 21.02.2023, ora 09.45, în zona districtului ecologic Sulina-Caraorman-între canal Împuțita-canal Busurca-braț Sulina, județul Tulcea, s-a stins de la sine în data de 21.02.2023, ora 22.00. A ars stuf pe o suprafață de cca 400 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 21.02.2023, ora 17.30, în zona districtului ecologic Murighiol-Sf. Gheorghe-NE ghiolului Murighiol, județul Tulcea, s-a stins de la sine în data de 22.02.2023, ora 21.00. A ars stuf pe o suprafață de cca 40 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 21.02.2023, ora 13.00, în zona districtului ecologic Sulina-Caraorman-lac Bondar-canal Vătafu-canal Împuțita, județul Tulcea, s-a stins de la sine în data de 21.02.2023, ora 20.00. A ars stuf pe o suprafață de cca 100 ha, fără a fi afectate obiectivele economice din împrejurimi. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează despre izbucnirea, în data de 27.02.2023, ora 12.30 unui incendiu in zona brațului Sfântu Gheorghe, mal stâng, km 18. Arde stuf, vegetație uscata. Nu sunt obiective economice in zonă. Nu se cunosc cauzele declanșatoare.

***Administrația Rezervației Biosferei Delta Dunării*** informează că incendiul izbucnit în data de 25.02.2023, ora 19.30, în zona lac Tauc, județul Tulcea, s-a stins de la sine în data de 26.02.2023, ora 02.00. A ars stuf pe o suprafață de cca 18 ha, fără a fi afectate obiectivele economice din împrejurimi. La stingerea incendiului au participat ISU Dobrogea și Primăria Sarichioi-cu autospeciale pentru stingerea incendiului. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 25.02.2023, ora 19.00, în zona mal lac Razelm, la N de localitatea Sarichioi și la cca 300 m de DJ 222, județul Tulcea, s-a stins de la sine în data de 25.02.2023, ora 23.00. A ars stuf pe o suprafață de cca 6 ha, fără a fi afectate obiectivele economice din împrejurimi. La stingerea incendiului au participat ISU Babadag și Primăria Sarichioi-cu autospeciale pentru stingerea incendiului. Nu s-au observat mortalități la păsări sălbatice și mamifere.

***Administrația Rezervației Biosferei Delta Dunării*** informează că incendiul izbucnit în data de 26.02.2023, ora 19.00, în zona lac Topraichioi, județul Tulcea, s-a stins de la sine în data de 26.02.2023, ora 23.30. A ars stuf pe o suprafață de cca 20 ha, fără a fi afectate obiectivele economice din împrejurimi. La stingerea incendiului au participat ISU Babadag cu o autospecială pentru stingerea incendiului. Nu s-au observat mortalități la păsări sălbatice și mamifere.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare